Sarmoyador. Sarmoyador – haqiqiy hayotga asoslangan roman boʻlib, amerikalik yozuvchi Teador Drayzer tomonidan yozilgan. Adibning „Istak trilogiyasi“dan joy olgan ushbu asari, 1912-yilda nashr etilgan. Ushbu asarga amerikalik temir yoʻl korchaloni, millioner Charles Yerkesning hayot yoʻli asos qilib olingan. Trilogiyaning ikkinchi qismi „Titan“ nomi bilan 1914-yilda nashrdan chiqadi. Uchinchi qism „The Stoic“ 1947-yilda chop etiladi va adibning eng soʻnggi romani boʻlib qoladi. Voqealar rivoji. Otasi bankir boʻlgan Frenk Kaupervud oʻzining dastlabki pulini auksionda ishlab topadi. U Kastiliya sovunining yettita qutisini sotib oladi va uni oʻsha kuniyoq 70 foizdan ortiq foyda bilan baqqolga sotadi. Keyinchalik u Henry Waterman & Companydan yangi ish topadi va oʻz ishini Tighe & Companyga qoldirib ketadi. Frenk yosh boʻlishiga qaramay, badavlat bevaga uylanadi. Yillar davomida u shahar gʻaznachisi Jorj Stener yordamida munitsipal mablagʻlarga sarmoya tikishni va oʻz lavozimini suiisteʼmol qilishni boshlaydi. 1871-yilda Chikagodagi katta yongʻin, fond bozorining qulashiga olib keladi va u bankrot boʻladi. Frenk Jorj Stenerni qoʻrqitish orqali qamoq jazosidan qutulishga harakat qiladi, biroq poraxoʻrlikka va shahar mablagʻlarini noqonuniy ishllatilishiga moyil boʻlgan respublikachilar partiyasining siyosatchilari Frenkdan foydalanishadi. Oʻzlarining korrupsiya va noqonuniy qilmishlarida Frenkni ayblab „echkiday“ ishlatishadi. Shu bilan birga, u biznes hamkorlaridan birining qizi Eylin Batler bilan ishqiy munosabatda boʻladi. U qamoq jazosidan keyin ham Frenkni kutishga vaʼda beradi. Eylinning otasi Edvard Batler vafot etadi va u oilasidan uzoqda ulgʻayadi.